**OBČINA BOROVNICA, Paplerjeva 22, 1353 BOROVNICA**, ki jo zastopa župan Peter ČRNILOGAR (v nadaljevanju: občina)

in

***PREJEMNIK, naslov, POŠTA***, ki jo zastopa *zakoniti zastopnik* (v nadaljevanju: prejemnik)

skleneta

***P O G O D B O št. 410-0018/2025-\_\_\_\_***

***o sofinanciranju programov in projektov s področja kulture v letu 2025***

**Predmet pogodbe in višina sofinanciranja**

1. člen

S to pogodbo se občina zavezuje sofinancirati, prejemnik pa izvajati programe in projekte, ki so bili izbran z odločbo št. 410-0018/2025-\_\_\_\_\_ z dne \_\_\_\_\_\_\_\_\_\_, na podlagi javnega razpisa za sofinanciranje programov in projektov s področja kulture v letu 2025, objavljenega dne 22. 5. 2025 (v nadaljevanju: javni razpis).

1. člen

Prejemnik se obvezuje, da bo programe in projekte izvedel v skladu z opisom vsebine iz prijave na javni razpis, in sicer bo izvedel naslednje dejavnosti in projekte:

Spremembe pri izvajanju programov so dovoljene, če zasledujejo iste cilje kot dejavnosti in aktivnosti programov prijavljenih na javni razpis. Spremembe mora prejemnik pisno sporočiti občini, v primeru bistvenih sprememb programov pa pridobiti tudi soglasje občine in k pogodbi skleniti aneks.

1. člen

Vrednost sofinanciranja programov in projektov prejemnika po tej pogodbi znaša: \_\_\_\_\_\_\_\_\_\_\_ EUR, oz. največ v višini dejanskih stroškov programov in projektov. Sredstva mora izvajalec porabiti do konca proračunskega leta.

Obseg sofinanciranja se lahko zmanjša v primeru neodobrenih bistvenih sprememb ali sprememb, ki zasledujejo druge cilje ter v primeru, da programi in projekti niso izvedeni v celoti oz. niso nadomeščeni z drugimi dejavnostmi in aktivnostmi, ki zasledujejo enake cilje.

Stranki pogodbe se dogovorita, da se 30 % vrednosti sofinanciranja izplača vnaprej v 15 dneh po podpisu te pogodbe *(če je prejemnik to možnost izbral pri prijavi).*

**Obveščanje in poročanje**

1. člen

Prejemnik se zavezuje, da bo programe in projekte, ki so predmet te pogodbe, izvajal v skladu s strokovno doktrino in v smislu namenske in racionalne porabe proračunskih sredstev. Prejemnik se zavezuje, da bo sredstva, pridobljena po tej pogodbi, uporabil izključno za namen, za katerega so bila dodeljena.

Prejemnik se zavezuje, da bo za vsak sofinanciran javni dogodek pripravil najavo, ki jo bo Občina Borovnica vnesla v koledar prireditev na občinski spletni strani.

Prejemnik se zavezuje, da bo po izvedenem dogodku v roku enega tedna pripravil poročilo o izvedenem dogodku, ki ga bo skupaj s fotografijo s samega dogodka, iz katere bo razvidno okvirno število obiskovalcev, posredoval na elektronski naslov: [obcina@borovnica.si](mailto:obcina@borovnica.si) za objavo na spletni in FB strani Občine Borovnica ter v glasilu Naš časopis.

Prejemnik se zavezuje, da bo v vseh javnih obvestilih in poročilih o dogodku na vidnem mestu navedel, da projekt sofinancira občina Borovnica.

**Zahtevek za izplačilo sredstev in nadzor**

1. člen

Občina bo sredstva iz 3. člena te pogodbe nakazala na transakcijski račun izvajalca v 15 dneh od prejema popolnega zahtevka.

Prejemnik lahko vloži več zahtevkov, zadnji zahtevek mora biti poslan občini najkasneje do 13. 12. 2025. Zahtevki morajo biti obvezno narejeni na predpisanih obrazcih iz razpisne dokumentacije.

Zahtevku za izplačilo mora biti priloženo vsebinsko in finančno poročilo o izvedbi programov in projektov za obdobje, za katerega se zahteva izplačilo, in sicer na obrazcih iz razpisne dokumentacije. Poročilo je podlaga za preveritev upravičenosti zahtevka. Občina lahko v 8 dneh po prejemu zahteva dopolnitev zahtevka oz. poročila.

Dokazil o dejanskem nastanku stroškov zahtevku oz. finančnemu poročilu ni treba prilagati, vendar si občina pridržuje pravico ta dokazila zahtevati, če na drugačen način ne more ugotoviti upravičenosti stroškov za posamezno dejavnost oz. aktivnost.

V primeru, da se dejavnosti in aktivnosti programov oz. projekti, ki so predmet sofinanciranja, izvajajo še v obdobju med 13. in 31. 12. 2025, vsebinskega in finančnega poročila ni treba priložiti zadnjemu zahtevku, ampak se lahko občini pošlje v 8 dneh po izvedbi vseh aktivnosti.

1. člen

Prejemnik je dolžan predstavniku občine omogočiti nadzor nad izvajanjem programov in projektov ter porabo sredstev opredeljenih s to pogodbo.

1. člen

Pogodbeni stranki sta soglasni, da če prejemnik ne ravna v skladu s pogodbo, predvsem pa koristi sredstva v nasprotju z določili te pogodbe, lahko občina zahteva vračilo sredstev skupaj z zakonitimi zamudnimi obrestmi.

Občina lahko tudi odstopi od te pogodbe in zahteva vračilo že izplačanih proračunskih sredstev, skupaj z zakonitimi zamudnimi obrestmi od dneva prejetja sredstev do dneva vračila, če:

* ji prejemnik ne omogoči nadzora v skladu z določili te pogodbe,
* se ugotovi, da je prejemnik večino prejetih sredstev uporabil nenamensko ali da jih je pridobil na podlagi neresničnih podatkov.

**Končne določbe**

1. člen

Za izvedbo pogodbe sta zadolžena:

* na strani občine:
* na strani izvajalca:

1. člen

Pogodbeni stranki sta soglasni, da se bosta obveščali o vseh dejstvih, ki so pomembna za izvajanje te pogodbe.

1. člen

Ta pogodba se šteje za nično, če je kdo v imenu ali na račun prejemnika, predstavniku organa ali organizacije iz javnega sektorja obljubil, ponudil ali dal kakšno nedovoljeno korist za:

* pridobitev posla iz te pogodbe,
* sklenitev posla iz te pogodbe pod ugodnejšimi pogoji,
* opustitev dolžnega nadzora nad izvajanjem pogodbenih obveznosti iz te pogodbe,
* drugo ravnanje ali opustitev ravnanja, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa ali organizacije iz javnega sektorja.

Prejemnik sredstev s podpisom te pogodbe jamči, da ni zadržkov po 35. členu ZintPK za sklenitev posla.

1. člen

Vse bistvene spremembe in dopolnitve te pogodbe se dogovorijo v pisni obliki kot dodatek k pogodbi.

Pogodbeni stranki sta soglasni, da bosta morebitne spore reševali sporazumno, v nasprotnem primeru je za reševanje njunih sporov pristojno sodišče na Vrhniki.

1. člen

Ta pogodba je sestavljena v dveh enakih izvodih, od katerih prejme vsaka pogodbena stranka en izvod.

**OBČINA BOROVNICA PREJEMNIK**

**Peter Črnilogar** **Zakoniti zastopnik**

**župan funkcija**

Datum: Datum:

Številka:410-0018/2025-\_\_\_\_